The Bachelor SA se Bridget: Ek't vrede gemaak met my verlies
JY LEES NOU The Bachelor SA se Bridget: Ek't vrede gemaak met my verlies
Toe Bridget Marshall op die punt was om te hoor wie The Bachelor SA se Marc Buckner se finale keuse is, het sy besef sy kon nie vir die oomblik voorberei het nie.
Die Durbaniet vertel haar verstand het stilgestaan nadat Marc die woord “maar” gebruik het terwyl hy sy gevoelens oor haar uitgedruk het. “Dit was vreeslik, dit was aaklig,” sê Bridget.
“Ek het daardie aand na my kamer teruggegaan en my oë uitgehuil. “Ek was op die foon met my ma en pa en ek was die volgende dag op ’n vliegtuig huis toe. Ek het gehuil en ek het kwaad geraak. Jy beleef die emosies soos jy dit normaalweg sou beleef, want dit is basies soos om met iemand uit te maak.”
And that right there was the moment it all changed?? A huge Thank you to @thechefstableza in Durban for having us. It was outstanding as usual???? . . . . #dateday #hometown #durban #chefstable #whitewine #winelove #foodie #loveforgrub #loveit #smilefordays #mnet #kzn #deco #toprestaurants #umhlangarocks #thebachelorsa #jackfriedman #mnet #mnettv #lottostar #thebachelor #bachnation #bachelornation #southafrican
A post shared by Bridget Marshall (@bridge5m) on May 4, 2020 at 12:57am PDT
Gelukkig vir haar het die drama en onsekerheid eindelik tot ’n einde gekom.
Bridget het haar dikwels aan die kern van spanning bevind en het sessies met ’n psigiater gehad om haar deur die kompetisie te help kom.
Dit het met 22 deelnemers in die huis begin en al was sy een van die laaste twee vroue wat om die Bachelor Marc se hart meegeding het, het haar betrokkenheid in al die interpersoonlike dramas daartoe gelei dat sy teen die spraakterapeut Marisia van Wyk in die stof gebyt het.
Dit was ook nie maklik om weer na die seisoen te kyk nie. Dit was ’n emosionele aand in die Marshalls se huis toe die gesin Bridget se ervaring herleef het.
“Dit was oorweldigend. Dit was vir my iets groots om al die emosie gisteraand te herleef en dit het gevoel of ek weer daar was," vertel sy.
“Ek het gehuil en ek het onsteld geraak, wat natuurlik normaal is. Selfs terwyl hulle die episode gekyk het, het hulle (haar ouers) emosioneel geraak. Dit is nooit lekker om jou dogter en geliefde te sien seerkry nie.”
Met terugskoue stem Bridget saam haar betrokkenheid by die wrywing in die huis het tot Marc se finale besluit bygedra, maar sy het met die uitslag vrede gemaak.
“Ek persoonlik voel daar was dalk ander faktore ook, dat hy net baie meer van Marisia gehou het en homself baie meer saam met haar gesien het en dit dalk (nie) vir my gesê het (nie). Hy wou my nie seermaak nie.
“Ek hou van Marc en Marisia. Ek dink hulle is goed saam en hy is net nie my mens nie. My mens is nog daar buite iewers.”
Die 31-jarige sê sy is ontvanklik daarvoor om met Marc vriende te wees al het hulle nie sedert hul openbare uiteengaan direk met mekaar gepraat nie. Hulle kon altyd goeie vriende wees en noudat sy afsluiting gevind het, is daar selfs groter potensiaal vir vriendskap.
“Ek het altyd gedink Marc is ’n wonderlike mens. Ek sou graag nog met hom wou vriende wees. Ek dink ons sou groeie vriende wees. Ons het altyd lekker gelag.
“Op stuk van sake is dit Marc se besluit met wie hy voel hy die beste ’n band smee. Marisia was sy mens en ek was nie. Dis iets wat ek die afgelope paar maande moes hanteer en dis oukei.
I knew from the day I met this girl that we would form a bond like no other. From the very first night on our journey we went up to speak to Marc together and here we stand as the final two ladies. We’ve made the most incredible memories together and no matter the outcome I know that we will be in each other’s lives for life ?? I wouldn’t want to be standing next to anyone else???? . . . . . @mnettv @lottostar_official @jackfriedman1933 @thebachelor_sa #bachelor #bachelorette #master #bachelornation #thebachelor #bachelorparty #bachelorinparadise #thebachelorette #love #friendship #top2 #finale #thursdaynight #finalrose #lovethisgirl #blondes #dressup
A post shared by Bridget Marshall (@bridge5m) on May 27, 2020 at 3:29am PDT
“Ek is gelukkig en ek koester geen haat of wrokkigheid teenoor enigiemand nie. Soms ontmoet jy mense en hulle is net nie die een nie.”
Verfilming is al in Desember voltooi. Sedert sy en Marc uitmekaar is, het Bridget saam met vriende en familie na Hongkong en Europa gereis en ook op ’n paar afsprake gegaan.
“Ek het dit agter die rug gesit. Ek is enkellopend en ek is reg vir uitgaan,” sê sy.
Thank you to @jackfriedman1933 for the beautiful earrings to add that extra bit of princess style to my look?? And YES Marc I will accept this rose???? . . #thebachelorsa #bachelornation #bachelor #love #willyouacceptthisrose #tv #bluedress #isaidyes #rose #redrose #yesiwill #jackfriedman #lovemesomesparkle #sparkles
“Ek was op een of twee afsprake hier en daar. Op die oomblik is ek net gelukkig met enkellopend wees en ek is op ’n baie goeie plek in my lewe. Ek gaan nie uit my pad om iemand te soek nie.”
Meer oor: bridget marshall| marc buckner| the bachelor sa| maatsoekprogram